cyanic-selkie/wikianc huggingface dataset:
Cekuh
Ceciren Morfologi
Cekuh madué katik sané agengnyane kirang langkung 20 cm miwah donnyane mawarna gadang. Donnyane tunggal miwah ring pinggir donnyane mawarna barak masawang soklat. Wentuk don cekuh jimbar miwah agak bunter, madué panjang kirang langkung 7–15 cm, jimbarne 2–8 cm. Don cekuh ring bagian duurnyane nenten madaging bulu alus, sakewanten ring don beténnyane madué bulu alus.
Bungan cekuh mawarna putih miwah mambu miik. Yening rereh saking rupannyane, bungan cekuh madué petang besik mahkota daun, ring tangkainyane wénten don cerik sané panjangnyane kirang langkung 2 ngantos 3 cm. Bungan cekuh rumasuk bunga majemuk sané sampurna madaging bunga jantan, bunga betina, mahkota miwah kelopak bunga sané   magenah masikian. Katah bunga a ijeng lelima ngantos dasa bunga.
Makasami tetanduran cekuh madaging minyak atsiri. Kawéntenan minyak atsirinyane 2,4%-3,9%,taler wénten cinnamal, aldehide, asam motil pcumarik, etil ester miwah pentadekan.
I Raré Angon
Daging carita
Kacrita, jani petengné mara I Raré Angon masare, lantas ia ngipi, ngipiang katedunin olih Ida Betara. Di pangipian, Ida Betara koné ngandika tekén déwéknyané I Raré Angon kéné: “Cening Raré Angon, eda cening sedih, ené rurungé ngaja kanginang tuut, sinah tepuk cening I Lubang Kuri!” Tuah amonto pangandikan Ida Betara tekén I Raré Angon énggalan ipun enten.
Mani semenganné, tuturanga lantas ipianné tekén méménné, tur nglaut ia morahan lakar luas ngetut buri pangandikan Ida Betara buka isin ipianné. Répot méménné ngaénang bekel. Di subané pragat, lantas I Raré Angon majalan. Pajalanné ngaja kanginang, nganti joh pesan koné ia majalan. Pajalanné tuun gunung menék jurang, megat-megat pangkung, grémbéngan, ngliwatin margi agung, sagét nepukin lantas ia padukuhan.
Di padukuhan, kacritayang I Raré Angon lantas singgah sik jeron dané Jero Dukuh. Jero Dukuh nyapa, “Sapasira Jero Alit, dados mariki paragayan?”
Masaut I Raré Angon, “Inggih titiang I Raré Angon, mawinan titiang mariki, titiang ngutang déwék, sané mangkin titiang nunas ica ring jeroné genah madunungan!”
“Nah, dini cening nongos, apang ada ajaka adin ceningé, pianak Bapané dini makeengan!”
Jero Dukuh ngelah koné oka istri bajang adiri. Kacrita suba makelo I Raré Angon madunungan sik jeron Dané Dukuhé, ditu lantas atepanga koné ia ngajak okan danéné. Sedek dina anu, morahan koné I Raré Angon tekén Jero Dukuh. ''“Tiang matur ring Jero Dukuh, mawinan tiang rauh mariki ngutang-ngutang déwék, tiang kapandikayang antuk Ida Anaké Agung ngrereh anak luh sané madan I Lubang Kuri. Kedeh pisan pakayunanidané, yan tiang tuara nyidayang ngrereh tur ngaturang ring ida tiang pacang kapademang antuk Ida.”''
Mara kéto pasadok I Raré Angon, ditu lantas dané Jero Dukuh masaur, ''“Eda cening kéweh, Bapa matujuin cening tongos I Lubang Kuriné, ditu di muncuk gunungé kaja kangin. Ditu suba tongosné cening, nanging sengka pesan pajalané kema, krana I Lubang Kuri kagebag baan soroh buroné ané galak-galak, mapangka-pangka tongos gebagané.”''
Sesubanné I Raré Angon kapicain tongos ngalih anak istri ané madan I Lubang Kuri, nglaut koné ia kapicain soroh buron ané ngebag I Lubang Kuri tekén dané Jero Dukuh. Baos Jero Dukuh: “Ané tanggu betén macan pageréng, ané baduuran soroh lelipi né gedé-gedé, ané tanggu duur raksasa dadua luh muani, ento pangalang-alang anaké kema ngalih I Lubang Kuri”, kéto Jero Dukuh nerangang tekén I Raré Angon.
Buin dané Jero Dukuh ngimbuhin, ''“Yadiapin kéto, ené Bapa maang Cening manik sesirep, apang prasida Cening nganteg ka puncak. Padé di malipetané Cening lantas katangehang, pét ubera Cening tekén raksasané, ené buin Bapa maang manik pangalang-alang; manik tiing, manik blabar, manik api, anggon ngentungin i raksasa. Yan ento tuara nyidayang, ené manik atmané entungin, pedas i raksasa mati. Nah, kema Cening majalan, eda Cening sumanangsaya!”''
Mara kéto baos dané Jero Dukuh, nglaut majalan koné I Raré Angon ngaba manik liu pesan. Suba neked di bongkol gunungé, tepukina koné macan pageréng, entungina lantas manik sesirep. Ditu pules lantas macané makejang. Buina mara ia majalan ngamenékang, nepukin koné ia lelipi gedé-gedé, buin koné entungina sesirep. Pules koné lelipiné makejang. Mara I Raré Angon ngamenékang, siduur, tepukina raksasa dadua luh muani nglicak tusing bisa ngoyong. Ditu buin entungina baan manik sesirep, pules maka dadua raksasané ento.
Gelisin crita, majalan lantas ajaka dadua nganuunang. Mara sajaan neked basa tengahang gunungé, bangun koné raksasané maka dadua, pagelur nutug I Raré Angon. I Raré Angon ngéncolang majalan, sakéwala i raksasa énggal pesan nutug pajalanné I Raré Angon. Suba paek i raksasa, I Raré Angon lantas ngentungin raksasané ento manik tiing. Dadi prajani ada tiing ategal melat pajalan i raksasané. Tiinga tusing dusa baan i raksasa, tuuka kanti lulus bah bedég punyan tiinga kajekjek. Ditu buin koné entungina manik blabar baan I Raré Angon raksasané ento. Dadi prajani ada blabar endut, masi tuuka dogén tekén i raksasa. Buin lantas entungina manik api, dadi api makobar-kobaran melat pajalan i raksasané. Ento masi tusing nyidaang ngalangin pajalan i raksasa ngepung I Raré Angon.
Jani kacrita suba paek pesan koné i raksasa ada di durin I Raré Angoné, kadi rasa ia suba maekin mati kauluh tekén i raksasa totonan. Inget koné ia tekén déwékné enu ngelah manik buin abesik, manik atmané ento lantas entungina i raksasa, mati lantas i raksasa makadadua.
Gelisang satua, I Raré Angon ajaka I Lubang Kuri jani suba neked di jeron Jero Dukuh. Katuturan koné pajalané ajaka dadua suba peteng mara neked ditu. Katuju dané Jero Dukuh sedeng matutur-tuturan ajaka okanné. “Om, Swastyastu, jero Dukuh”, kéto abetné I Raré Angon. “Om Swastyastu, yé i cening Raré Angon suba teka, kénkén rahayu pajalané Ning?”, kéto dané Jero Dukuh nyawis sapetekan I Raré Angon.
Suba koné onyang negak, suba pada maan ngidih téh anget maimbuh séla malablab, ditu dané Jero Dukuh mabaos tekén I Raré Angon, “Nah, Cening Raré Angon, buin mani semengan kema suba Cening mulih aturang I Lubang Kuri tekén Ida Anaké Agung. Ené, adin Ceningé I Luh, titipang Bapa tekén Cening, ajak ia bareng mulih kumah Ceningé, bareng ajahin sapratingkah anaké makrama di negara!” I Raré Angon sairing baos dané Jero Dukuh, tumuli ngaturang suksma ring Jero Dukuh.
Kacrita mani semenganné di subanné I Raré Angon, okan Jero Dukuhé, muah I Lubang Kuri mapamit, lantas ajaka onya makalah uli padukuhan, tumuli makejang nyakupang tangan tekén dané Jero Dukuh. Jero Dukuh mabaos, “Majalan Cening, dumadak mangguh karahayuan di jalan-jalan, selamet Cening teked ka negari!”
Pajalanné ngamulihang menék jurang tuun pangkung. Tusing marasa kenyel, mara nyaluk peteng, saget suba teked I Raré Angon jumahné. Kendel pesan koné méménné. “Duh, rauh Cening pianak Mémé, pitahen Mémé Cening lakar tuara sida malipetan”. Répot méménné ngebatang tikeh muah ngaénang yéh anget anggona nyeduhang téh tamiunné.
Di subanné pada mategtegan, ditu lantas I Raré Angon nyatua, nuturang pajalanné luas ngalih I Lubang Kuri, tur maan kurenan okan Jero Dukuh Sakti. Ditu buin maweweh-weweh liang keneh méménné I Raré Angon saha tan mari ngaturang suksma ring Ida Hyang Widhi. Buin maninné pasemengan gati koné I Raré Angon ka puri ngaturang I Lubang Kuri. Angob maduluran brangti kayun Ida Anaké Agung tekén I Raré Angon, wiréh nyidayang ngalih I Lubang Kuri.
Sasubanné I Raré Angon nyidayang ngaturang I Lubang Kuri ka purian, makayun-kayun Ida Anaké Agung.
''“Yan tusing jlema sakti, tuara nyidayang apa ngalih I Lubang Kuri. Yén jlemané ené baang idup, pedas kagungan i déwéké lakar juanga, sinah rered kawibawan déwéké. Nah, jani lakar rincikang daya apanga prasida bakat kapatianné I Raré Angon”'', kéto koné pikayun Ida Anaké Agung ring pikayunan.
Ditu lantas Anaké Agung nganikain I Raré Angon apanga ngrerehang ida macan, ''“Cai Raré Angon kema Cai buin luas, alihang anaké buka gelah macan, dot pesan gelah apang nawang macan. Nah, kema Cai énggal-énggal majalan!”''
Mara kéto pangandikan Ida Anaké Agung, ngembeng koné yéh paningalané I Raré Angon, wiréh suba ngrasa tekén déwék kaupayain baan Anaké Agung. Mapamit lantas ia budal.
Gelisang satua énggal, suba neked jumah, matakon lantas kurenanné tekén I Raré Angon, ''“Beli, kénkén ja dadi masebeng sedih, anak kénkén di puri? Apa beli dukaina tekén Anaké Agung? Nah té orahang kapining tiang, nyén nawang tiang prasida matetimbang kapining baat keneh beliné?"''
Walenrang Timur, Luwu
Wawengkon administratip
Puniki indik wewidangan administrasi 8 désa ring kecamatan Walenrang Timur:
I Raré Angon
Daging carita
Masaut kurenanné, ''“Yan bantas akéto, eda beli sanget ngéwehang, né tiang ngelah manik astagina, paican dané i bapa. Jani tiang ngadakang macan. “Manik astagina, apang ada macan!”'', prajani koné ada macan gedé gati. Nah, kema suba beli ka puri tegakin macané ené, aturang tekén Ida Anaké Agung!” Tegakina lantas macané ento ka puri. Teked di puri, sedek Anaké Agung katangkilin olih panjakidané. Ditu makejang anaké ané tangkil serab malaib, jejeh pati kaplug palaibné. Ida Anaké Agung pramangkin jejeh ngetor wau nyingakin macan ané galak tur mamunyi gruéng-gruéng.
Walenrang Timur, Luwu
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
I Raré Angon
Daging carita
“Gediang-gediang!” Kéto pangandikan Anaké Agung sambilang ida malaib ngapuriang. Gedianga koné lantas macané ento tekén I Raré Angon, tegakina abana mulih. Teked jumahné macané ento lantas pastuna tekén kurenanné apang dadi lesung, dadi lantas macané ento lesung.
Buin maninné, buin koné I Raré Angon kaséngin ka puri, ngandika Anaké Agung tekén I Raré Angon, “Cai Raré Angon, kema gelah alihang naga, yan cai tondén maan naga, da cai malipetan mulih!”
Ida Anaké Agung mara mireng orta dogén suba ida ngetor, saling ké ngaksinin, méh ida lemet prajani. Kapangandikayang lantas I Raré Angon ngediang nagané ento. Mulih lantas I Raré Angon negakin naga. Teked jumahné nagané ento lantas panstuna tekén kurenanné dadi lu.
Kacrita Ida Anaké Agung angob pesan tekén kasaktian I Raré Angoné. Buin maninné lantas I Raré Angon kandikayang ngalih tabuan sirah. Ditu lantas kurenanné ngadakang tabuan sirah, ambul guungané gedén umahné, buina nedeng benbena, pagriyeng inanné galak-galak. Ento koné téngténga tekén I Raré Angon abana ka puri.
Suba neked di puri, pesu makejang inan tabuanné, sahasa ngrebut ngacelin Ida Anaké Agung. Ida Anaké Agung lantas nyelé ati, angganidané beseh makaukud. Suba suud ngacelin, tabuané lantas nambung. Ditu Ida Anaké Agung tusing mrasidayang ka pamreman, raris karampa angganidané olih para pangabihnyané. Upas tabuané nyusup ka anggan Ida Anaké Agung kanti ida tuara méling tekén raga. Buin maninné lantas ida néwata. Makuug tangisé di jero puri tan papegatan. Sasampun Ida Anaké Agung séda, I Raré Angon lantas ka purian ngalih I Lubang Kuri tur lantas ajaka mulih kumahné. I Lubang Kuri lantas anggona kurenan.
Kacrita sesédan Ida Anaké Agung, kasub pesan koné kasaktianné I Raré Angon. Yadiastun ia sakti sakéwala I Raré Angon tusing taén sigug kapining anak lén. I Raré Angon setata mapitulung tekéning anak lara ané ada di guminné. Ento makrana makelo-kelo I Raré Angon lantas kadegang Agung baan panjaké. Sasukat I Raré Angon madeg Agung panjaké trepti, lingkungané bresih; tusing taén ada blabar, tusing taén ada grubug muah sakancan isin guminé pada asah-asih miwah asuh.
Soto Banjar
Soto Banjar inggih punika soto khas wong Banjar, Kalimantan Kelod antuk lakaran utama ayam taler basa-basa sekadi kayu manis, pala, miwah cengkéh. Wénten taler paratengan kuah soto Banjar prasida kacampuhin antuk akedik susu sané ngaranayang warna kuahnya dados nénten ening sekadi ketahné sakéwanten dados puék. Soto puniki madaging ayam sané sampun masisit, antuk wewehan perkedel, getepan wortel, tipat, kentang miwah taluh malablab.
Sekadi ketahné soto ayam, basa soto Banjar madaging kesuna, bawang miwah mica, sakéwanten nénten madaging kunyit. Bumbu katumis lantas kadangin akedik lengis goreng utawi lengis samin, katumis ngantos ambuné miik, wusan punika kadagingin kuah kaldu ayam. Basa-basa punika pacang kaangkat mangda nénten sareng ring mangkok rikala kaajeng.
Lelintihan
Sekadi ketah kauningin ajengan soto rauh ring Indonésia kabakta olih wong Cina. Olih ipun wénten akéh soroh parinama soto. Wénten ngaparinamain jao to, shao du, miwah zhu du. Katiga parinama punika sayuktiné madué paindikan sané pateh, punika nganggé jéroan dados dasar lakaran ajengan punika, sané marupa ajengan makuah saking ngeratengin jéroan sareng basa-basa khas Cina. Pangrauhné krama Cina ring gumi Banjar, ngaranayang kuliner punika ngawit kaloktah ring krama Banjar. Tiosan krama China, wénten taler bangsa dura negara liyanan sané rauh tur nyeneng ring gumi Banjar, minakadi Belanda, Arab, miwah India.
Kanikayang olih Mursalin sekaa bangsa dura negara puniki makéhan nyeneng ring wawidangan maparinama Tatas. Saking irika pacampuhan makudang budaya ngawitin kauripan ring Gumi Banjar, silih tungggil ipun ajengan soto. Pacundukan makudang budaya punika taler ngaranayang wénten campuhan lakaran sané kaanggén ring krama Banjar. Ajengan sup sané kabakta bangsa Belanda makta pingaruh marupa kuah kaldu soto sané ening, madaging selédri, getepan wortel, kentang, miwah kawewehin perkedel. Budaya India, makta pingaruh ajengan mabasa sané kentel sekadi kari, ring soto kacunduk campuhan punika ketah sekadi kadagingin susu ékaforasi. Bangsa Arab ngapingaruhin wewehan basa-basa sekadi, cengkéh, adas, miwah kayu manis. Campuhan ragam budaya punika salanturné macunduk sareng budaya Banjar sané ngawewehin cita rasa lemak saking kaldu miwah susu, taler cita rasa legit akedik sané maasal saking kayu manis.
Kabupatén Nganjuk
Kabupatén Nganjuk (Aksara Bali: ᬗᬜ᭄ᬚ᭄ᬭᬸᬓ᭄) inggih punika silih tunggil kabupatén ring propinsi Jawa Timur, Indonésia.
I Putu Gedé Suata
I Putu Gedé Suata utawi Ki Dusun inggih punika silih tunggil pangawi sastra Bali. Dané magenah ring Lingkungan Banjar Ubung, Kelurahan Sempidi, Kecamatan Mengwi, Kabupatén Badung. Ring warsa 1966, setamat saking Sekolah Dasar di Sempidi raris ngalanturang ring SMP Dwijéndra Dénpasar warsa 1968. Tamat SMP, dané masekolah ring PGHN Dénpasar di Dénpasar warsa 1972 miwah kuliah ring FKIP Univérsitas Dwijendra, Jurusan Pendidikan Bahasa dan Seni, program Studi Pendidikan Bahasa Daérah Bali warsa 1993 miwah STAH Parama Dharma warsa 1998.
Sesuratan
Kakawiannyané naanin kawedar ring Bali Post Minggu, Majalah Canangsari, Majalah Buratwangi, Majalah Satwa, Majalah Yudistira. Polih makudang-kudang paica wiadin juara inggih punika:
Dané nerjemahang Kidung Tantri Manduka Praharana (Cempaka Dua, Denpasar, 1987) miwah Kidung rasmi Sancaya Edan Lalangon (Cempaka Dua, Denpasar, 1987). Ngamedalang cakepan Peparikan Pasuk Wetu (1991), Peparikan Wali Wisesa (1991), Kidung Sewa Dharma Nyanyian Abdi Kebenaran (1991), Basa Sangupati Salukat (1991), miwah Menebak dan Menilai Kakawen Cecimpedan Karya Ida Bagus Gedé Tegeg (1996). Ring widang Sastra Bali Modérn, dané ngamedalang cakepan Maboros (Saba Sastra Bali, 1990), Pupulan Puisi Bali Pongah, sané nganggé aran samaran (Cempaka Dua, 1999), Puisi Bali Majugjag, nganggé aran samaran (Saba Sastra Bali, 2001), Puisi Bali Magantung taler nganggé aran samaran (Buratwangi, 2001), Kulkul, (pupulan Drama miwah Satua Cutet, 2001). Taler sareng ring antologi puisi Puputé Tan Sida Puput.
Lianan ring makekawian dané taler aktif dados: -Tim Penerjemah kakawin, Dinas Pendidikan Dasar Propinsi Dati. I Bali warsa 1998-2000. -Tim Penerjemah Geguritan, Dinas Pendidikan Dasar Propinsi Dati. I warsa 1998-2000. -Tim Penyusun naskah Satua-Satua Bali, Dinas Pendidian Dasar Propinsi Dati. I Bali warsa 1998 2000 -Tim Penerjemah Babad, Kantor Dokumentasi Budaya Bali Propinsi Dati. I Bali warsa 1998-2000 -Tim Penerjemah kakawin, perpustakaan umum kabupatén Badung warsa 2000. -Tim Penyusun buku Satua Bali, Yayasan Saba Sastra Bali warsa 2001.
Danu
Danu (Lake) inggih punika silih tunggil genah toya sané jimbar kaapit olih daratan, nénten kasabung segara, genah toya punika kaisi olih tukad, klebutan, utawi toya saking sabeh sané katampung akéh taler nénten enyat. Genah sané alit punika telaga, genah itu kesambung segara kewastanin laguna, sané kakaryaning olih manusa kewastanin waduk.
Kawiguna
Danu dados sumber toya oleh manusa, ring liyané kedadosang genah nganggén ulam toya. Danu puniki kedadosang nyangga kewéntenang toya ring wewidangan ipun taler ring nampek ipun, danu sané megenah ring dataran duur punika dados sumber toya antuk mekudang-kudang tukad, sekadi ring Bali Danu Batur, Danu Beratan, Danu Buyan, miwah Danu Tamblingan dados sumber toya ring Bali.
Danu punika prasida ical santukan kakelola nénten becik utawi gentosin iklim, sekadi Danu Segara Aral sané pacang gentuh.
Margomulyo, Glénmore, Banyuwangi
Margomulyo (aksara Bali: ᬫᬃᬕᭀᬫᬸᬮᭀ) inggih punika silih tunggil désa dinas sané magenah ring kecamatan Glénmore ring wawengkon Kabupatén Banyuwangi, Jawa Timur.
Ni Daha Tua
Satua Ni Daha Tua utawi Ni Daha inggih punika silih tunggil satua Bali.
Sukamakmue, Sabang
Sukamakmue (Aksara Bali: ᬲᬸᬓᬫᬓ᭄ᬫᬸᬯᬾ) inggih punika silih tunggil kecamatan ring Kota Sabang, propinsi Acéh, ring panegara Indonésia.
Ni Daha Tua
Daging carita
Kacritayang ring désa anu kocap wénten anak istri Daha tua, mawasta Ni Daha Tua. Ipun, sakadi wastané sampun tua, samaliha idup nglintik néwék, nénten madrebé nyama braya, magenah ring pondok malit tur abungkul. Mungguing pakaryannyané ngrahina wantah ngrereh saang ka telenging wanané. Palimunan Ni Daha Tua sampun bangun raris majalan ngrereh saang, sampun sore méh di asapunapiné kantos dalu wau ipun malipetan saking alasé. Bénjang semeng, wau kocap saangé punika kaadol ka pasar.
Sukamakmue, Sabang
Wawengkon administratip
Kecamatan puniki madué 6 kelurahan, inggih punika:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Ni Daha Tua
Daging carita
Asapunika sadina-dina pakaryan Ni Daha Tua. Dadosnyané, nyabran kalih rahina kocap ipun ngadol saang. Yadiastun asapunika, santukan ipun madaar padidiana, taler cukup pikolihané saking ngadol saang punika anggénipun ngupapira padéwékan, di asapunapiné taler prasida masisa akidik. Kacritayang, Ni Daha Tua kocap madué pisaga, mapungkusan Pan Bergah. Pan Bergah makéh pisan madrebé pianak luh muani. Geginan Pan Bergah taler pateh sakadi Ni Daha Tua ngrahina ngrereh saang ka alasé. Santukan ipun anak muani, tur bajangan ring Ni Daha Tua, dadosipun makéhan manten Pan Bergah prasida negen saang ka pakubonannyané imbangang ring Ni Daha Tua. Samaliha, Pan Bergah ngrahina prasida ngadol saang ka pasar. Yadiastun asapunika, wiréh Pan Bergah madaar ajaka sareng makéh, seringan taler pikolihanipun saking ngadol saang kekirangan antukipun nunas.
Di asapunapiné sakayanipun mung cukup kaanggén nunas beras. Duaning asapunika, sering taler kulawargan Pan Bergah nunas ajengan manten nénten wénten gohnyané. Nanging, pianak kalih somahnya nénten makéh tuntutan, ipun nyuksemayang pisan suécan Kawiné. Yadiastun asapunika kawéntenan kulawargan Pan Bergah, sakadi sasonggané bukit johin, katon rawit, Ni Daha Tua tan mari idepnyané iri ring Pan Bergah. Sané dados dasar ipun iri tan lian duaning Pan Bergah prasida makéhan negen saang, tur ngrahina prasida ngadol saang ka pasar.
Kacritayang nuju wengi, Ni Daha Tua rauh saking ngrereh saang, kocap ipun negak ring ampik meténnyané saha tan mari ngrimik padidi, ''“Dong, sajan ja Widiné, mabaat-baatan sajan mapaica. Pan Bergah sai-sai nyidaang ngadep saang, i déwék wah ngapuan nyidaang madagang tur bedikan maan pipis. Yén idéwék dadi anak muani bajang, kénkén ya demen atiné"''.
Wau wus Ni Daha Tua ngrengkeng kadi punika, kancit wénten rauh anak istri sampun lingsir pisan, saha mabaos ring Ni Daha Tua, “Nyai Daha Tua, eda nyai ngrengkeng ngorahang Widiné mabaat-baatan mapaica, anak mula asah antuk Ida. Yén nyai makeneh dadi anak muani bajang, misi pinunas nyainé".
Asapunika pajar anaké jada punika, ngraris ical. Sapeninggal anaké jada punika, kocap Ni Daha Tua pramangkin dados anak muani bajang. Duaning sampun kadagingan kadi idepnyané, garjita pisan idepnyané Ni Daha Tua. Déning ipun sampun prasida dados anak muani tur siteng, prasida ipun makéh negen saang, tur ngrahina taler prasida ngadol saang ka pasar. Kacritayang mangkin ipun sampun makéh madué jinah, raris ipun ngrereh kurenan.
Sasampun ipun makurenan, kasuén-suén, kocap ipun makéh madrebé pianak luh muani. Duaning asapunika, kocap méweh pisan ipun ngrereh pangupadiri anggénipun ngupapira pianakipuné, réh jinah pamelin saangé setata kirangan tunasipun sareng sami.
Sedek dina anu, ri sedek ipun ngadol saang ka pasar, sasampun saangnyané laku, ngraris ipun ngindeng. I rika ipun bengong, ngon ngantenang sudagaré ngadol sarwa sané melah-melah. Tumbuh kocap manahnyané iri, nglaut ipun ngéncolang mulih ka pakubonan. Rauh ring pakubonan, malih kocap ipun ngrengkeng, ''“Béh, Widiné mabaat-baatan gati mapaica. Sudagaré aji ia luh madagang, liu-liu maan pipis. I déwék kanti bubul baongé negen saang, masi kuangan dogén dedaaran. Yén i déwék icéna dadi sudagar, kénkén ya demené"''. Asapunika kocap ipun ngrengkeng padéwékan.
Tan panaen, kocap malih rauh anaké jada sané dumun naenin panggihipun saha mabaos, ''“I pidan nyai suba tuturin, sing baang ngrengkeng, ngorahang Widiné mabaat-baatan mapaica, jani masi buin nyai ngrengkeng kéto. Nah, yén cai makeneh dadi sudagar, misi pinunas cainé"''. Asapunika kocap baos anaké jada punika, ngraris malih matilar tur ical.
Gelisin cerita, sampun sué ipun dados sudagar. Kocap, kantos sampun sugih pisan ipun, nénten kirang punapa-punapi. Kacritayang ri sedek ipun madolan ring pasar, kocap wénten rauh Pepatih Agung sané nyéngcéngan panegara ring wawengkon ipun maurip. Kacritayang Pepatih Ida Sang Anyakrawerti sedeng malelunganan, nyelehin panjakidané sané wénten ring panepi siring jagat punika. Wiakti kawéntenan sang maha patih kadi wibawan Ida Bhatara Wisnu ri sedeng nglinggihin Garuda, kabinawa pisan. Napimalih makéh bala sonané ngiringang. Busana sarwa éndah, mawit saking sutra gegilihan wiakti ngangobin manah sang ngantenang. Samaliha, iringan Patih Agungé sami makta tumbak, tulup, minakadi taler gegawan sang bala sami kabakta ka jaba, sumingkin mawibawa bala sonané.
Kawibawan Sang Maha Patih Agung sané kairingang olih para tanda mantri ngawinang malih kosekan tangkah I Sudagar duaning wénten manah ipuné mapairian ring Ida Sang Maha Patih. Wiakti I Sudagar manusa momo, yadiastun amunika sampun pasuécan Ida Hyang ring padéwékannyané, ri tatkala manggihin wicara sané tiosan mabalik malih manahipuné tur malih ngrengkeng kadi puniki:
''“Béh, kuangan dogén pinunasé, Yén buat paican Widiné a janian téh, i déwék jani suba madan sugih gati, asing ada anak ngadep dini di peken, nyidayang déwéké meli. Nanging, enu masi lacur yan rasayang i déwék padéwékané, wiréh tusing ngisi panjak kadi anaké agung di purian. Yén jani icéna dadi Pepatih Agung, kénkén ya demené?, pipis liu, ngelah panjak masi liu."''
Déréng wénten apakpakan basé I Sudagar ngrimik kadi ring ajeng, kagiat malih rauh anaké odah sané dumun naenin asung ring pasikian I Sudagar punika. Anaké odah punika ngawéntenan baos kadi puniki: “Nah, cai sudagar, maisi buin pinunas cainé kadi pakrimik cainé i busan.” Wus mabaos kadi punika anaké lingsir punika raris mur tan pabekas.
Kacritayang malih I Sudagar, kocap, sesampun wénten bebaosan kadi punika, tan asué ipun nyantosang pasuécan Hyangé sagét ipun polih dedauhan mangda tangkil ka puri. Ring purian, I Sudagar kaadegang dados Pepatih Agung tur kapicain panjak makwéh pisan. Kadi ngipi lemah yan upamiang kawéntenan ipun I Sudagar, tan pasangké sagét ipun dados patih saha biuhing bala wadua.
Sesampun dados Pepatih Agung, malih wénten sané nyantulin manahnyané sangkaning kari wénten sané baduuran. Duaning asapunika, raris metu paidepannyané mangda prasida dados Agung. Pinunasnyané kocap malih kadagingan. Tan asué I Patih Agung sampun nyakrawerti dados Ratu wibuhing brana miwah bala wadua. Malih sesampun nyeneng dados ratu nénten lédang pakayunané duaning makuéh wénten para ratu sané nyakrewerti ring jagaté. Pikayunan iri kari ngliput anggan anaké agung, turmaning malih ida mapinunas ring Ida Sang Hyang Widi mangda kadagingan, “Inggih Ratu Sang Hyang Widhi, mungpung palungguh Betara suéca ring titiang, mangkin mangda malih palungguh Betara nglinggihin pinunas titiangé. Mungguing pinunas titiangé mangkin mangda prasida titiang ngaonang para ratuné sami, mangda titiang néwék ngodagang jagaté sami saduur tanah sabetén langit. Samaliha, Ratu Sang Hyang Widi banget pinunas titiang mangda Ida nénten malih ngwasa-wasi jagaté ring madia pada, kanggéang suargané manten druéang!” Asapunika pinunas ida anaké agung majeng ring Ida Sang Hyang Widi.
Ri wus mapinunas kadi ring ajeng, tan asué Ida Anaké Agung nedunang kaulanidané sami saha sikep, pacang magegebug ring para ratuné ring madia pada. Gelisin crita, jangkep sampun pawarah-warah idané ring para baudanda tanda mantriné pacang lunga magegebug. Pamargan idané mayuda yukti-yukti nénten anut ring swadarmaning darma yuda. Sami para baudanda kapandikayang majejarah, ngubat-abit sahananing sané kapanggih, samaliha kantos marikosa istri-istriné sané kapanggih.
Tan critanan gelising crita, sampun makéh kocap para ratuné kaonang ida ring payudan. Yadiastun sampun labda karya pamargan ida magegebug, sakéwanten kari wénten asiki Ida Sang Prabhu sané nénten prasida antuk ida ngaonang. Sané mangkin, ri tatkala wengi sesampun mararéan yudané, kacritanan ri sedek Ida Sang Prabhu merem ring pasraman, déréng majanten ida makolem sagét malih rauh anaké jada sané dumun saha baos, “Ih cai Anak Agung loba, buat pinunas cainé mantuk ring Ida Sang Hyang Widi liunan suba kalinggihan. Kéwala pinunas cainé apang prasida cai padidian ngodagang guminé sabetén langit saduur tanah, ento sing lakar kalinggihan, réh bes sanget ngulurin keneh loba, jéla iri ati padéwékan cainé.” Asapunika kocap panguman saha pamatbat anaké jada punika ring Ida Anaké Agung. Taler sausan mabebaosan sada bangras kadi punika, kocap, malih anaké jada punika ical tan pawekas.
Yukti-yukti kadi pamastu dahating sidi baos anaké jada punika, duaning nénten asué sesampun anaké jada punika késah saking Ida Anaké Agung, tan pasangkan wénten sabeh bales maduluran kilap-tatit tan pararéan. Kelép-kelépé kabinawa pisan kadulurin taler antuk suaran krébék-klepug saling sautin. Sami para panjak idané ajerih turmaning pati lapu ngruruh genah ngetis. Makéh taruné ageng keni sander krébék kantos puun sengeh daunnyané, ambu angit maimpugan ngébekin buana ngawinang sami kaulanidané pakraik ngruruh genah masayuban. Krébéké taler nyander pasraman Ida Anaké Agung kantos puun, taler kacritayang Ida Anaké Agung tan luput tur keni sander krébék kantos puun sengeh layonidané. Asapunika, kojarannyané sang sané mapikayun loba tur jéla iri ati.
Karangpucung, Cilacap
Wawengkon administratip
Kecamatan Karangpucung madué 14 désa, inggih punika:
Bonegunu, Buton Utara
Bonegunu (Aksara Bali: ᬩᭀᬦᬾᬕᬸᬦᬸ​) inggih punika silih tunggil kecamatan ring Kabupatén Buton Utara, propinsi Sulawesi Tenggara, ring negara Indonésia.
Wawengkon administratip
Puniki indik wewidangan administrasi 2 kelurahan miwah 13 désa ring kecamatan Bonegunu:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Bumiharjo, Glénmore, Banyuwangi
Bumiharjo (aksara Bali: ᬩᬸᬫᬶᬳᬃᬚᭀ) inggih punika silih tunggil désa dinas sané magenah ring kecamatan Glénmore ring wawengkon Kabupatén Banyuwangi, Jawa Timur.
Kejaksan, Cirebon
Kejaksan (Aksara Bali: ᬓᭂᬚᬓ᭄ᬲᬦ᭄) inggih punika silih tunggil kecamatan ring Kabupatén Cirebon, propinsi Jawa Barat, ring panegara Indonésia.
Wawengkon administratip
Kecamatan puniki madué 4 kelurahan, inggih punika:
Kuningan Barat, Mampang Prapatan, Jakarta Selatan
Kuningan Barat (aksara Bali: ᬓᬸᬦᬶᬗᬦ᭄​ᬩᬭᬢ᭄) inggih punika silih tunggil kelurahan ring wewidangan kecamatan Mampang Prapatan, Kota Jakarta Selatan, Jakarta, Indonésia.
Pranala jaba
Cutetan: yéning wénten pranala mati, ngiring usapin malih.
Markis Kido
Markis Kido (Aksara Bali: ᬫᬃᬓᬶᬲ᭄ᬓᬶᬤᭀ; ) silih tunggil pamain bulu tangkis Indonésia. Ida pinaka raka saking Bona Septano miwah Pia Zebadiah Bernadet sané pateh nyarengin pelatnas Cipayung. Bona punika pamain ganda putra sané mapasangan sareng Mohammad Ahsan, sareng adi nyané Pia sané mangkin dados pamain ganda campuhan mapasangan sareng Fran Kurniawan. Ida putra saking Djumharbey Anwar, satunggil parantau saking Minangkabau.
Ring pamahbahnyané ida mapasangan sareng Hendra Setiawan miwah manados paringkat kapertama gumi IBF antuk ganda putra. Dané pinaka pasangan andelan Indonésia sesampun purna nyané pasangan Chandra Wijaya/Sigit Budiarto miwah redup nyané pasangan Luluk Hadianto/Alvent Yulianto Chandra. Markis Kido sareng Hendra Setiawan jayanti gumi warsa 2007 miwah polih medali mas kapertama antuk Indonésia ring Olimpiade Beijing 2008 antuk pahan bulu tangkis ganda putra. Ring final tanggal 16 Agustus 2008 itu, dané ngalahang pasangan Cina Cai Yun/Fu Haifeng antuk laga keet 3 set antuk skor 12-21, 21-11, 21-16.
Markis Kido seda ring tanggal 14 Juni 2021 ri kala main bulu tangkis ring Tangerang, kacawang mawinan serangan jantung.
Huwongo, Biluhu, Gorontalo
Huwongo (aksara Bali: ᬳᬸᬯᭀᬗᭀ) inggih punika silih tunggil désa dinas sané magenah ring kecamatan Biluhu ring wawengkon Kabupatén Gorontalo, Gorontalo.
Pranala jaba
''catetan: URL dados kauahin/ilang. Yening URL nenten aktip, dados kaapus saking lis.''
Rumah sakit ring Nusa Tenggara Timur
Puniki suratan indik lis rumah sakit ring propinsi Nusa Tenggara Timur, Indonésia sané kawagi manut wewidangan kabupatén miwah kota. Data kapupulang saking makudang-kudang wit.
Glagah, Lamongan
Glagah (Aksara Bali: ᬕ᭄ᬮᬕᬄ) inggih punika silih tunggil kecamatan ring Kabupatén Lamongan, propinsi Jawa Timur, ring panegara Indonésia.
Wawengkon administratip
Puniki indik wewidangan administrasi désa ring kecamatan Glagah:
Gedangrejo, Karangmojo, Gunungkidul
Gedangrejo (aksara Bali, ᬕᭂᬤᬗ᭄ᬭᭂᬚᭀ) inggih punika silih tunggil désa utawi kalurahan ring kapanewon Karangmojo, Gunungkidul, propinsi Daérah Istiméwa Yogyakarta, Indonésia.
Glagah, Lamongan
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Rahina Palemahan Urip
Rahina Palemahan Urip utawi World Environment Day (WED) karayaang nyabran 5 Juni miwah pinaka dados genah utama PBB antuk nyadarang miwah parilaksana antuk pasaiban palemahan. Kapertama kamargiang warsa 1974, sampun manados genah antuk paningkatan kaélingan majeng isu palemahan sekadi polusi segara, kaakéhan populasi manusa, pamanesan global, konsumsi malanturan miwah kajahatan majeng satwa liar. Rahina Palemahan Urip Sajagat pinaka genah global antuk nampekang publik, antuk kasarengin olih langkung saking 143 negara nyabran warsa. Nyabran warsa, program puniki sampun nyadiayang téma miwah pabligbagan antuk pautsahaan, Organisasi ten-pemeréntah, seka, pemeréntah miwah selebriti antuk nganikayang indik karusakan palemahan.
Rahina Toya Sajagat
Rahina Toya Sajagat punika rahina pikélingan Paiketan Wangsa-Wangsa (UN) nyabran warsa ring tanggal 22 Maret sané dados genah ngaélingang toya tawar. Rahina puniki kaanggén antuk genah mapabligbagan pangelolaan mapanturan wit wasa toya tawar. Téma nyabran rahina ngadeleng ring topik toya resik, sanitasi miwah karesikan (WAS)), sané mamargi sareng Tatujon Pawangunan Malanturan 6. Parandika Pawangunan Toya Gumi PWW (WWDR) karilis nyabran warsa nampek Rahina Toya Sajagat.
UN-Toya punika panyelenggara Rahina Toya Sajagat miwah milih téma antuk nyabran warsa antuk makonsultasi sareng organisasi-organisasi PWW sané madué paindikan sané pateh ring delengan warsa punika. Téma warsa 2021 punika "Ngajinin Toya" miwah kampanye publik ngundang jadma-jadma antuk sareng ring pabligbagan global ring média sosial atuk "Nyaritayang paindikan, manah, miwah rasa ragané indik air majeng iraga".
Celepuk
Celepuk (utawi Clepuk) (ring basa Indonèsia ketah kabaosang burung hantu) inggih punika silih tunggil soroh beburon kedis sané mangkin taler wantah pinaka beburon sanè ngalih amah ri kala wengi. yéning dumun, arang pisan krama Bali miara beburonè puniki, nanging sanè mangkin sayan akèh kapiara olih krama, napi malih kantos wénten budidaya ipun. Sekadi sanè kapanggihin ring Désa Timpag kabupatén Tabanan. Celepuk akeh kawigunanipun majeng petani. Paksiné puniki prasida nambakin kawèntenan merana ring carikè saantukan tatedaan ipun wantah bikul.
Clepuk madué adan sané lianan inggih punika Tuu-tuu. Clepuk madué kampid kalih sané kanggén makeber. Amah-amah clepuké inggih punika daging utawi bé. Clepuk punika beburon nocturnal utawi beburon sané aktif ri tatkala wengi, ri tatkala semeng clepuké pules. Clepuk seneng meneng ring punyan-punyan kayuné. Bulun clepuké mawarna abu-abu tur madué panyingakan sané ageng. Clepuk madué rupa sané serem sakadi hantu, punika mawinan kaadanin Burung Hantu. Clepuk mrasidayang ngitehin sirahné 180 derajat ka pungkur.
Baki, Sukoharjo
Baki (Aksara Bali: ᬩᬓᬶ) inggih punika silih tunggil kecamatan ring Kabupatén Sukoharjo, propinsi Jawa Tengah, ring negara Indonésia.
Kampung Laut, Cilacap
Kampung Laut (Aksara Bali: ᬓᬫ᭄ᬧᬸᬗ᭄ᬮᭁᬢ᭄) inggih punika silih tunggil kecamatan ring Kabupatén Cilacap, propinsi Jawa Tengah, ring negara Indonésia.
Rawajati, Pancoran, Jakarta Selatan
Rawajati (aksara Bali: ᬭᬯᬚᬢᬶ) inggih punika silih tunggil kelurahan ring wewidangan kecamatan Pancoran, Kota Jakarta Selatan, Jakarta, Indonésia.
Pranala jaba
Cutetan: yéning wénten pranala mati, ngiring usapin malih.
Walenrang Barat, Luwu
Walenrang Barat (Aksara Bali: ᬯᬮᬾᬦ᭄ᬭᬂ​ᬩᬭᬢ᭄) inggih punika silih tunggil kecamatan ring Kabupatén Luwu, propinsi Sulawesi Selatan, ring panegara Indonésia.
Wawengkon administratip
Puniki indik wewidangan administrasi 6 désa ring kecamatan Walenrang Barat:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Baula, Kolaka
Baula (Aksara Bali: ᬩᭁᬮ​) inggih punika silih tunggil kecamatan ring Kabupatén Kolaka, propinsi Sulawesi Tenggara, ring negara Indonésia.
Wawengkon administratip
Puniki indik wewidangan administrasi 1 kelurahan miwah 9 désa ring kecamatan Baula:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
I Belog Ngantén Ajak Bangké
Satua I Belog Ngantén Ajak Bangké (aksara Bali: ᬇᬩᭂᬮᭀᬕ᭄ᬗᬦ᭄ᬢᬾᬦᬅᬚᬓ᭄ᬩᬂᬓᬾ) inggih punika silih tunggil satua Bali.
Daging carita
Ada tuturan satua I Belog, geginanné melali tekén medaar dogen. Sedek dina anu, I Belog melali-lali ke désa len. Di mulihné iye ngentasin sema linggah pisan. Mare iye neked di tengah semane, iye nepukin bangken anak luh kaliwat jegeg pisan. I Belog lantas ngomong: "Luh-luh, nyak mekurenan ngajak icang?". Anake ento mendep dogen.
I Belog lantas morahan tekén méménne: "Meme, mémé, icang ngarorod, ajak anak luh jegeg pesan".
Memenné ngomong: "Anak luh dije ento?" I Belog masaut: "Di semana bakat saup mara". Memenné buin ngomong: "Men dija ia jani?" I Belog buin ngomong: "Ento apa jumah meten, me da delokina malu, krana ia nu lek".
Suud ia ngomong keto, lantas ia nyinduk nasi lakar baanga kurenanne. Mara ia neked jumahan meten, nasiné ento pejanga di samping anake luh ento sambilanga ngomong: "Luh-luh, bangun malu madaar nasi". Makelo I Belog ngantosang ditu, masih anake ento tusing nyak bangun. I Belog lantas makeneh-keneh: "Eh, jenenga ia lek mara tongosin, melahang jani kalahin". Sambilanga ngomong keto, lantas ia pesu, tur jelanané ubetanga. Krana benné jaen-jaen, lantas teka menge kumahan meten, ngamah benné ento. Pagereng pada menge jumahan meten, ngamah benné ento, ada ané ngamah jukutné muah ada ané ngekeh nasinne. Sesubanné benné telah, lantas menge pada megedi.
Nyananné I Belog teka nelokin kurenanne, dapetanga nasinné maura, tur benné sube telah. I Belog ngénggalang pesu, morahan tekén méménne. Kené omongne: "Meme, mémé, kurenan icange sube madaar, buina ia tusing demen tekén nasi, be dogen demenina". I Belog lantas nyemak be apinggan, baanga kurenanne.
Nyananné mara delokina, dapetanga bené sube telah. I Belog kendel pesan kenehne, kadena kurenanné ané nelahang. Sai-sai I Belog ngejang be, disamping anake luh ento, nanging disubanné I Belog magedi, teka menge ngamah benné ento.
Kéto sai-sai kanti bangken anake luh ento berek, tur bonné bengu pesan. Makelo-kelo lantas mémén I Belog makeneh-keneh: "Nguda mantuné tusing pesu-pesu, laka delokin ja". Memenné lantas macelep mulihan, saget dapetanga ada bangke sube berek. Lantas ia pesu ngalih I Belog.
"Ih Belog nguda cai ngejang anak mati jumahan meten?"
I Belog masaut: "Nguda orahang mémé mati kurenan icange?". I Belog lantas ajaka kumahan meten tekén méménne.
"Ih Belog, ento apa sube berek, buina bengu pesan bonne".
I Belog lantas ngomong: "Meme, yen anake mati, bengu bonne?"
Memenné lantasasaut: "Aa, yen anak mati bengu bonne, buina nyem awakne".
I Belog buin ngomong:"Kenkenang ia jani?"
Memenné mesaut: "Pulang ke semer". Sambilanga méménné ngomong keto, lantas bangkené ento jemaka tur pulanga ka semere.
I Belog nengil dogen, tusing nyak nulungin méménne. Sasubanné méménné suud ngentungang bangkené ento, lantas ia mulih. Memenné tunden manjus, ento awananné bonné bengu.
I Belog lantas ngomong: "Meme, mémé, nguda bengu bone, jenenga mémé mati". Memenné masaut: "Tusing, mémé anak nu idup"
I Belog buin ngomong: "Apa tusing, mémé suba mati, bonné bengu pesan, jani mémé lakar kutang". Sambilanga ngomong keto, lantas méménné kejuk, tur kapaid, ka aba ka semer. Memenné kerik-kerik, masih tusing ringuanga, lantas kacelempungan ka semer.
Kacarita I Belog nu padidina, tusing ada anak nyakanang, ban layah basangne, lantas ia ka peken meli ubi, kasela, gatep muah ané len-lenan, ané sarwa mudah-mudah. Sasubanné betek basangne, lantas ia mulih. Jani I Belog nongos jumahné padidina, tusing ada anak ajaka ngomong. Nujuang pesan ia ngentut, tur bonné bengu.
I Belog lantas mekeneh: "Beh i dewek mati jani, tonden med idup suba mati ". Sambilanga ngomong keto, lantas ia malaib ka semer, lantas pulanga ibanne. Payu I Belog mati.
Paringin Selatan, Balangan
Paringin Selatan (Aksara Bali: ᬧᬭᬶᬗᬶᬦ᭄​ᬲᭂᬮᬢᬦ᭄) inggih punika silih tunggil kecamatan ring Kabupatén Balangan, propinsi Kalimantan Selatan, ring panegara Indonésia.
Wawengkon administratip
Kecamatan puniki madué 1 kelurahan miwah 15 désa, inggih punika:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Béjiharjo, Karangmojo, Gunungkidul
Béjiharjo (aksara Bali, ᬩᬾᬚᬶᬳᬃᬚᭀ) inggih punika silih tunggil désa utawi kalurahan ring kapanewon Karangmojo, Gunungkidul, propinsi Daérah Istiméwa Yogyakarta, Indonésia.
Kabupatén Pamekasan
Kabupatén Pamekasan (Aksara Bali: ᬧᬫᭂᬓᬲᬦ᭄) inggih punika silih tunggil kabupatén ring propinsi Jawa Timur, Indonésia.
Sumbergondo, Glénmore, Banyuwangi
Sumbergondo (aksara Bali: ᬲᬸᬫ᭄ᬩᭂᬃᬕᭀᬦ᭄ᬤᭀ) inggih punika silih tunggil désa dinas sané magenah ring kecamatan Glénmore ring wawengkon Kabupatén Banyuwangi, Jawa Timur.
Krajaan Gianyar
Krajaan Gianyar inggih punika krajaan sané taén wénten di Bali.
Selisihan, Klungkung, Klungkung
Désa Selisihan punika sinunggil désa sané magenah ring Kecamatan Klungkung, Kabupatén Klungkung, Bali.
Désa Dinas
Ring wewidangan Désa Selisihan, kawéntenang kalih dusun utawi banjar dinas, inggih punika:
Désa Adat
Mawit adat ring Désa Selisihan punika kawéntenang Désa Pakraman Selisihan, antuk kepahan banjar adat ipun pateh sekadi désa dinas.
Démograpi
Ring warsa 2016, akéh krama ring désa puniki 1.407 diri sané kakepah dados 709 lanang miwah 698 istri taler sex ratio nyané 101.
Mesuryak
Mesuryak pinaka silih tunggil tradisi sané kamargiang olih krama Bali ring Dusun Bongan Gedé, Kabupatén Tabanan. Tradisi Masuryak puniki kamargiang nyabran rahinan Kuningan, ketah kalaksanayang ring jam sia semeng kantos jam roras tengai. Tradisi punika kamargiang olih kramané antuk maseksek-seksekan majarah jinah sinambi masuryak.
Selisihan, Klungkung, Klungkung
Pranala jaba
''cutetan: URL ring galahe mangkin dados mauah utawi ilang. Yéning URL nénten aktip, ngiring usapin saking lis.''
Mesuryak
Sadurung ngawitin tradisi masuryak punika, kramané sami nglaksanayang pamuspan ring pura kahyangan tiga, wusan punika kramané sami nyiagayang saluir banten upakara, raris margiang tradisi masuryak.
Masuryak pinaka cihna bhakti majeng para lelangit sané sampun nyujur sunia loka. Masuryak puniki matetujon ngicen bekel marupa banten pangadegan utawi sasajen ring ajeng lebuh pakarangan. Banten punika madaging baas, taluh, miwah pis bolong. Tradisi masuryak puniki pinaka cihna karahayuan. Tradisi masuryak sampun katami saking nguni rauh mangkin olih krama ring Desa Bongan, punika mawinan nénten kauningin saking pidan tradisi puniki kalaksanayang. Krama ring Desa Bongan setata nglaksanayang tradisi puniki kadasarin antuk manah suci nirmala, pinaka cihna ngaturang rasa angayubagia majeng saluir sané sampun kapaica olih Ida Hyang Widhi Wasa miwah leluhur ring kauripan puniki. Sajeroning nglaksanayang tradisi masuryak akéh kramané sané maseksek saha saling singguk, nanging kahanan punika nénten nyurudang kayun kramané masuryak saling pakenyemin nyinahang rasa seneng subagia.
Pula-pali Tradisi Masuryak
Sajeroning nglaksanayang tradisi masuryak, wénten makudang pula-pali utawi dudonan acara sané patut kamargiang olih kramané, inggih punika:
Dudonan masuryak punika madue kalih teges. Sané kapertama, banten pangadegan sané katurang saha pamuspan sané kamargiang olih kramané pinaka cihna bhakti ring niskala. Kaping kalih, ngentungang jinah ka luhur saha kajarah olih krama sinambik masuryak pinaka cihna bhakti sekala, mungguing makasami yadnya sané katurang pacang ngwetuang karahajengan saha karahayuan ring kauripan.
Rahina Segara Sajagat
Rahina Segara Sajagat kapikélingin nyabran 8 Juni saking pangajuan kapertama warsa 1992 olih Kanada ring Earth Summit, Rio de Janeiro, Brasil. Rahina pikélingan punika kapastika olih PBB ring ungkur warsa 2008. Saking warsa 2003, The Ocean Project sampun ngordinasiyang rahina pakélingan puniki antuk ngapupulang jadma nyabran warsa.
Tatujon
Rahina Segara Sajagat pinaka rahina pakélingan antuk mihargain segara-segara ring gumi antuk ngarayaang sané kasedia olih samudra, sekadi boga segara miwah kauripan segara antuk akuarium, buron anggoan miwah kala antuk minghargain aji intrinsik punika. Segara taler nyediayang margi palayaran antuk paadolan internasional. Polusi global miwah konsumsi ulam sané kalangkungan sampun ngaranayang populasi ulam ngirangang akéh. Rahina pikélingan puniki taler ngicain galah matiosan antuk parayaan sané kamargiang sawilang seka miwah paragaan.
The Ocean Project, masawitra sareng World Ocean Network, Asosiasi Kebun Buron miwah Akuarium, miwah sawitra liyanan ring jaringan antuk 2.000 organisasi antuk ngapromosiyang Rahina Segara Sejagat saking warsa 2003. Acara Rahina Segara Sejagat ngajangkepin aktivitas miwah parilaksana, sekadi panjelajahan, paresikan pasisi, program pandidikan miwah laksana, kontés seni, festival film, miwah acara boga segara.
1901
Paindikan
Paindikan sané wénten ring warsa puniki.
1896
Paindikan
Paindikan sané wénten ring warsa puniki.
1901
Embas
Ipun sané embas ring warsa puniki.
1896
Embas
Ipun sané embas ring warsa puniki.
Bestala, Seririt, Buléléng
Désa Bestala inggih punika silih tunggil désa sané magenah ring Kecamatan Seririt, Kabupatén Buléléng, Propinsi Bali, Indonésia.
1896
Seda
Ipun sané seda ring warsa puniki.
Bestala, Seririt, Buléléng
Désa Dinas
Wewidangan Désa Bastala madué kalih dusun utawi banjar dinas, inggih punika:
Désa Adat
Mawit adat ring Désa Bastala punika kawéntenang Désa Pakraman Bastala, kepahan ipun pateh sekadi kepahan banjar dinas nyané.
Démograpi
Ring sensus warsa 2010, krama désa kirang langkung wénten 823 diri sané kakepah dados 388 lanang miwah 435 istri mawit rasio sex 89.
Tulungrejo, Glénmore, Banyuwangi
Tulungrejo (aksara Bali: ᬢᬸᬮᬸᬗ᭄ᬭᭂᬚᭀ) inggih punika silih tunggil désa dinas sané magenah ring kecamatan Glénmore ring wawengkon Kabupatén Banyuwangi, Jawa Timur.
Deket, Lamongan
Deket (Aksara Bali: ᬤᭂᬓᭂᬢ᭄) inggih punika silih tunggil kecamatan ring Kabupatén Lamongan, propinsi Jawa Timur, ring panegara Indonésia.
Wawengkon administratip
Puniki indik wewidangan administrasi désa ring kecamatan Deket:
Walenrang, Luwu
Walenrang (Aksara Bali: ᬯᬮᬾᬦ᭄ᬭᬂ) inggih punika silih tunggil kecamatan ring Kabupatén Luwu, propinsi Sulawesi Selatan, ring panegara Indonésia.
Deket, Lamongan
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Walenrang, Luwu
Wawengkon administratip
Puniki indik wewidangan administrasi 1 kelurahan miwah 8 désa ring kecamatan Walenrang:
Cempaka
Cempaka inggih punika silih tunggil sarwa bunga saking makudang-kudang jenis tetanduran semeton suku Magnoliaceae, marga (genus) Magnolia sané gelah aran liu (sensu lato, s.l.). Bungané mabo miik. Bunga puniki madué kalih soroh inggihnyané cempaka putih miwah cempaka kuning. Cempaka mabuat pisan ring krama jagat Baliné santukan dados kaangén ri tatkala ngamargiang upakara utamannyané kaanggén ngias daksina, bungan canang miwah sarana panca sembah. bunga puniki taler kadadosang wewangian ring dupa-dupa sané miik. Cempaka dados katumbas ring peken mawinan sampun sayan kidik wénten para jana sané mamula taru puniki.
Paringin, Balangan
Paringin (Aksara Bali: ᬧᬭᬶᬗᬶᬦ᭄) inggih punika silih tunggil kecamatan ring Kabupatén Balangan, propinsi Kalimantan Selatan, ring panegara Indonésia.
Salobulo, Wara Utara, Palopo
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Paringin, Balangan
Wawengkon administratip
Kecamatan puniki madué 2 kelurahan miwah 14 désa, inggih punika:
Pranala jaba
''cutetan: URL dados kauahin/ilang. Yening URL nenten aktip, ngiring kaapus saking lis.''
Cimahi Tengah, Cimahi
Wawengkon administratip
Kecamatan puniki madué 6 kelurahan, inggih punika:
Delo, Sabu Barat, Sabu Raijua
Delo (aksara Bali, ᬤᬾᬮᭀ) inggih punika silih tunggil désa ring kecamatan Sabu Barat, Sabu Raijua, propinsi Nusa Tenggara Timur, Indonésia.